CELEX: 51996PC0040
Language: da
Date: 1996-02-12
Title: Forslag til Rådets forordning (EF) om ændring af forordning (EØF) nr. 3813/92 om den regningsenhed og de omregningskurser, der skal anvendes i den fælles landbrugspolitik

Avis juridique important

|

51996PC0040

Forslag til Rådets forordning (EF) om ændring af forordning (EØF) nr. 3813/92 om den regningsenhed og de omregningskurser, der skal anvendes i den fælles landbrugspolitik  /* KOM/96/0040 ENDEL - CNS 96/0037 */  

EF-Tidende nr. C 101 af 03/04/1996 s. 0040

Forslag til Rådets forordning (EF) om ændring af forordning (EØF) nr. 3813/92 om den regningsenhed og de omregningskurser, der skal anvendes i den fælles landbrugspolitik (96/C 101/08) KOM(96) 40 endelig udg. - 96/0037(CNS) (Forelagt af Kommissionen den 14. februar 1996) RÅDET FOR DEN EUROPÆISKE UNION HAR -under henvisning til traktaten om oprettelse af det Europæiske Fællesskab, særlig artikel 42 og 43,under henvisning til forslag fra Kommissionen,under henvisning til udtalelse fra Europa-Parlamentet, ogud fra følgende betragtninger:De beløb vedrørende landbrugsimport, der fastsættes i ecu og anvendes i national valuta, beregnes med anvendelse af forskellige omregningskurser alt efter arten af den retsakt, hvori de er fastsat; bortset fra udtrykkelige undtagelser angives de pågældende beløb, der er fastsat ved en retsakt vedrørende den fælles landbrugspolitik, jf. artikel 1, litra a), i forordning (EØF) nr. 3813/92 (1), senest ændret ved forordning (EF) nr. 150/95 (2), i national valuta ved hjælp af landbrugsomregningskurserne; de øvrige beløb omregnes med anvendelse af kursen i henhold til artikel 18, stk. 1, i Rådets forordning (EF) nr. 2913/92 om indførelse af en EF-toldkodeks (3), senest ændret ved akten vedrørende Østrigs, Finlands og Sveriges tiltrædelse;eksistensen af to systemer for omregning af beløbene vedrørende indførslen af landbrugsprodukter medfører en manglende økonomisk sammenhæng og betydelige administrative komplikationer; bortset fra ekstraordinære eller meget specielle tilfælde er det nødvendigt at benytte samme omregningskurs som den, der anvendes på de beløb, som opkræves ved indførsel af landbrugsprodukter eller ikke-landbrugsprodukter, når de er fastsat ved en retsakt, som ikke vedrører den fælles landbrugspolitik;de foranstaltninger, der bør træffes, vedrører nødvendigvis EF-planet; de hører under et område, hvor Fællesskabet har enekompetence, og skal bevirke, at den fælles landbrugspolitik anvendes ensartet -UDSTEDT FØLGENDE FORORDNING:Artikel 1 I forordning (EØF) nr. 3813/92 foretages følgende ændringer:1) I artikel 3, stk. 1, ændres udtrykket:»jf. dog de undtagelser, der er nævnt i stk. 2 og 3 i nærværende artikel.«til udtrykket:»jf. dog de undtagelser, der er nævnt i stk. 2, 3 og 4 i nærværende artikel.«2) I artikel 3 indsættes som stk. 4:»4. For de beløb vedrørende indførsler, der er fastsat i ecu ved en retsakt vedrørende den fælles landbrugspolitik, og som medlemsstaterne kan anvende i deres egen valuta, svarer landbrugsomregningskursen specielt til den kurs, der anvendes for de produkter, der berøres af artikel 18, stk. 1, i forordning (EØF) nr. 2913/92, jf. dog artikel 5, stk. 2.«3) Artikel 6, stk. 2a, affattes således:»2a. For beløb, som er forudfastsat i ecu, og for beløb, der fastsættes i ecu efter en udbudsprocedure, undtagen de i artikel 3, stk. 4, omhandlede beløb, kan landbrugsomregningskursen forudfastsættes.«Artikel 2 Denne forordning træder i kraft på syvendedagen efter offentliggørelsen i De Europæiske Fællesskabers Tidende.Denne forordning er bindende i alle enkeltheder og gælder umiddelbart i hver medlemsstat.(1) EFT nr. L 387 af 31. 12. 1992, s. 1.(2) EFT nr. L 22 af 31. 1. 1995, s. 1.(3) EFT nr. L 302 af 19. 10. 1992, s. 1.